钦定古今图书集成/明伦汇编/氏族典/第269卷 > 王奇
## 钦定古今图书集成/明伦汇编/氏族典/第269卷 > 王奇

按《宋史王奇传》：“奇，汾州人，武举中第。章惇经营湖北
溪洞，以为将领，累迁如京副使，为湖南都监，徙广西
宜州。蛮寇边，奇领兵至天河县，期旦日会战。裨将费
万夜以众窃出河泥隘，战没。经略使移书迫奇，奇不
能堪，遂战死。”

===王梁材===按《龙溪县志》：“梁材，字廷衿，登元丰八年进士第，上书
陈朝政阙失，除京西运判，遂为夔州路转运使。梁材
以母老不欲远去，上不允，复移利州路常平使。未几，
摄成都府事，乞就养，未至家，母卒。服阕，改提举广南
坑冶，特转朝散大夫，广东运判，殁于官。”